**Pravila sudjelovanja u nagradnom natječaju: “Pokaži nam kako provodiš vrijeme u Pula City Mallu”**

**1. Podaci o organizatoru nagradnog natječaja**

Organizator nagradnog natječaja pod nazivom »Pokaži nam kako provodiš vrijeme u Pula City Mallu « (u nastavku: **nagradni natječaj**) je Pula City Mall, Ulica Rimske centurijacije 101, 52100 Pula.

**2. Svrha nagradnog natječaja**

Svrha nagradnog natječaja je promocija Pula City Malla i brandova Pula City Malla. U nagradnom natječaju mogu sudjelovati svi posjetitelji Pula City Malla.

**3. Način sudjelovanja**

Sudionici nagradnog natječaja **javno** objavljuju fotografije na svom Facebook profilu uz obavezan hashtag kategorije u kojoj se natječu, hashtag Pula City Malla te hashtag branda u kojem žele iskoristiti bon u slučaju da njihova fotografija bude odabrana kao najbolja u navedenoj kategoriji. Osim bona, pobjednička će se fotografija iz svake kategorije objaviti na službenom Instagram profilu Pula City Malla.

**4. Kategorije**

Svaki sudionik sam odlučuje u koju će se kategoriju svrstati te kod kojeg će branda iskoristiti nagradu.

1. Kategorija – Najbolji shopping s pripadajućim hashtagom: #najboljishopping
2. Kategorija – Shopping kava s pripadajućim hashtagom: #shoppingkava

**5. Vrijeme trajanja nagradnog natječaja**

Nagradni natječaj provodi se isključivo u Pula City Mallu i traje od **30. 09. 2016. do 24. 10. 2016. (oba datuma su uključena**). Za vrijeme trajanja nagradnog natječaja sudionici će na Facebook profilu javno objavljivati svoje fotografije.

**6. Nagradni fond**

Nagradni fond uključuje poklon bon od 300,00 kn za kategoriju #najboljishopping i poklon bon za besplatne kave u Leggiero baru za sve osobe koje se nalaze na pobjedničkim fotografijama.

U kategoriji #najboljishopping sudjeluju: Hervis, Srebrnarnice Dominik, dm i MASS SHOES te autor fotografije sam odlučuje gdje će potrošiti dobivenu nagradu. Sudionik prilikom objave fotografije uz obavezan #najboljishopping i #PulaCityMall, dodaje #Hervis, #dominikzlatarniceisrebrnarnice, #dm, #MassShoes ovisno o tome gdje želi preuzeti svoju nagradu. Uz #MassShoes potrebno je dodati i @MassObuca.

U kategoriji #shoppingkava sudjeluje Leggiero bar koji nagrađuje 3 pobjedničke fotografije s besplatnim kavama za sve osobe koje se nalaze na pobjedničkoj fotografiji. Sudionik prilikom objave fotografije uz obavezan #najboljishopping i #PulaCityMall, dodaje i #LeggieroBar uz obavezan check-in u Leggiero baru Pula.

**7. Određivanje dobitnika i obavještavanje dobitnika**

Fotografija koja skupi najviše LIKE-ova u kategoriji #najboljishopping i prve 3 fotografije koje skupe najviše LIKE-ova u kategoriji #shoppingkava osvajaju nagrade. Pula City Mall će 25.10. obavijestiti dobitnike u komentaru njegove fotografije. Dobitnici moraju svoje podatke (ime, prezime i adresu) poslati u privatne poruke  Facebook stranice najkasnije 7 dana od dana objave dobitnika. Dobitnik koji pravovremeno ne pošalje svoje podatke gubi pravo na nagradu.

Nagrade nisu zamjenjive i nije moguće zahtijevati njihovu novčanu protuvrijednost. Ako u nagradnom natječaju sudjeluje maloljetna osoba, za preuzimanje nagrade mora priložiti suglasnost roditelja ili skrbnika.

**8. Preuzimanje nagrade**

Autori pobjedničke fotografije dobivenu nagradu mogu preuzeti u roku od 15 dana od dana proglašenja dobitnika. Prilikom preuzimanja nagrade, sudionik nagradnog natječaja **obvezuje** se na fotografiranje te objavljivanje fotografije na svom osobnom profile, uz obavezan #PulaCityMall i branda kod kojeg je preuzeo nagradu.

**9. Ustupanje prava korištenja fotografija**

Sudionik natječaja ustupa organizatoru natječaja pravo na korištenje fotografija objavljenih u sklopu nagradnog natječaja. Fotografije će se koristiti u promotivne svrhe Pula City Malla.

**10. Isključenje odgovornosti**

Organizator ne preuzima nikakvu odgovornost za bilo kakve posljedice koje sudionici mogu pretrpjeti zbog sudjelovanja u nagradnom natječaju na koje organizator nema utjecaja te bilo kakve posljedice kod korištenja nagrade.

**11. Obveze dobitnika za preuzimanje nagrade**

Ako dobitnik ne ispunjava uvjete za preuzimanje nagrade definirane ovim pravilima, odnosno odustane od preuzimanja nagrade ili istu ne preuzme u roku određenom od strane organizatora znači da nagradu ne želi primiti čime se organizator u odnosu s dobitnikom oslobađa svih obaveza prema dobitniku. Time organizator nagradnog natječaja dobiva pravo raspolaganja nagradom u druge svrhe.

Sudjelovanjem u nagradnom natječaju sudionici potvrđuju da su upoznati s Pravilima nagradnog natječaja, da ih prihvaćaju i da se slažu s njima.

**12. Dostupnost pravila nagradnog natječaja**

Pravila nagradnog natječaja objavljena su na internet stranici [www.pulacitymall.hr](http://www.pulacitymall.hr) te su dostupna svim sudionicima tijekom trajanja nagradnog natječaja.

**13. Ostale odredbe**

Organizator nagradnog natječaja zadržava pravo izmjena ovih pravila ako to zahtijevaju pravni, tehnički ili komercijalni razlozi. O svim eventualnim promjenama pravila sudionici će biti obaviješteni objavom na internet stranici: <http://www.pulacitymall.hr/> te na društvenim mrežama Pula City Malla. Nastavak sudjelovanja u nagradnom natječaju nakon objave eventualnih promjena pravila znači da sudionik prihvaća i slaže se s promjenama.

Za sve eventualne sporove nastale tijekom trajanja nagradnog natječaja "Pokaži nam kako provodiš svoje vrijeme u Pula City Mallu" koje nije moguće riješiti sporazumno, nadležan je sud u Puli.

Pravila vrijede od 30. rujna 2016.

Organizator nagradnog natječaja:

Pula City Mall